stanford-oval/wikipedia huggingface dataset:
חלום כהה
מצעדים

"חלום כהה" ערך את הופעת הבכורה שלו במצעד הפזמונים השבועי של רשת ג' ב־28 בנובמבר 1999, זכה להצלחה גדולה וצעד 16 שבועות עד 19 במרץ 2000, אז יצא מהמצעד. בשיאו הגיע למקום הראשון למשך חמישה מצעדים רצופים, החל מ־12 בדצמבר 1999. למרות הצלחתו במצעד השבועי, לא נכנס השיר למצעד השנתי של התחנה. עם זאת, במצעד הפזמונים העברי השנתי לשנת תש"ס של גלי צה"ל השיר הגיע למקום ה־24.
מצעדים > מיקומי שיא

|   ‏‏‏  מצעדים שבועיים (1999–2000)> מדינה |   ‏‏‏  מצעדים שבועיים (1999–2000)> מצעד |   ‏‏‏  מצעדים שבועיים (1999–2000)> מיקום שיא |   ‏‏‏  מצעדים שבועיים (1999–2000)>  |
| --- | --- | --- | --- |
|  ישראל | רשת ג' | 1 |  |
|   ‏‏‏  מצעדי סוף שנה (תש"ס)> מדינה |   ‏‏‏  מצעדי סוף שנה (תש"ס)> מצעד |   ‏‏‏  מצעדי סוף שנה (תש"ס)> מיקום שיא |   ‏‏‏  מצעדי סוף שנה (תש"ס)>  |
| --- | --- | --- | --- |
|  ישראל | גלי צה"ל | 24  |  |
משתתפים

אסף אמדורסקי – זמרה, גיטרה אקוסטית, סינתיסייזר, תכנותים
ענבל פרלמוטר – מונולוג
אוהד קוסקי – גיטרה חשמלית
משה קופ – תופים, כלי הקשה, סמפלר
חיים לרוז – גיטרה בס
דדי כהן – קלידים
שי שטרקר – אפקטים
משתתפים > הפקה

הפקה מוזיקלית – אסף אמדורסקי
מפיק אחראי – חיים שמש
עיבוד מוזיקלי – אסף אמדורסקי, משה קופ, חיים לרוז, אוהד קוסקי
טכנאי הקלטה – משה קופ, זיו מטושקה
עוזרי טכנאי הקלטה – אבי ולנט, אורון אפלבוים
הקלטה – קרן פלקנשטיין, משה קופ
מאסטרינג – חיים גוזלי
הערות שוליים

1 2 3  אסף אמדורסקי – מנועים שקטים, באתר Discogs
1 2 3  נתוני היצירה, באתר אקו"ם
1 2  אסף אמדורסקי על 'מנועים שקטים': "הייתי קבור באולפן", באתר מעריב אונליין, 20 בנובמבר 2016
1 2 3  אסף אמדורסקי, אסף אמדורסקי נזכר ב-15 דקות יקרות במיוחד, באתר ynet, 15 ביוני 2017
1 2  מיכל רונאל‏, אני יודעת שאני התעוררתי, באתר וואלה, 3 בנובמבר 2006
↑  המצעד השבועי של רשת ג' מתאריך 28 בנובמבר 1999, באתר פזמונט
↑  המצעד השבועי של רשת ג' מתאריך 19 במרץ 2000, באתר פזמונט
1 2  המצעד השבועי של רשת ג' מתאריך 12 בדצמבר 1999, באתר פזמונט
1 2  המצעד השנתי של גלי צה"ל לשנת תש"ס, באתר פזמונט
רוברט פאנו

| --- | --- |

פאנו, צילום משנת 2012
 לידה:  11 בנובמבר 1917 טורינו, איטליה 
 פטירה:  13 ביולי 2016 (בגיל 98) נייפלס, ארצות הברית 
 ענף מדעי:  הנדסת חשמל ואלקטרוניקה ומדעי המחשב
 מקום מגורים:  איטליה, ארצות הברית
 מקום לימודים:  המכון הטכנולוגי של מסצ'וסטס (1947) 
 מנחה לדוקטורט:  ארנסט גילמין 
 מוסדות:  המכון הטכנולוגי של מסצ'וסטס (1941–יוני 1984) 
 תלמידי דוקטורט:  פרדריק ג'לינק, Walter Irvine Wells, Marvin Aaron Epstein, Wilbur Davenport, Robert Martin Lerner, Howard L. Yudkin, Leo Joseph Rotenberg, Michael Gordon Taylor, Charles A. Desoer, Evan Leon Ivie, Amiel Feinstein 
 פרסים והוקרה:  חבר האקדמיה הלאומית למדעים (1978)  חבר באקדמיה הלאומית להנדסה (1973)  עמית האקדמיה האמריקאית לאמנויות ולמדעים (1958)  עמית IEEE  מדליית החינוך של Institute of Electrical and Electronics Engineers על שם ג'יימס ה' מאליגן הבן (1977)  פרס שאנון (1976) 
 הערות:  בן של המתמטיקאי האיטלקי-יהודי ג'ינו פאנו
 תרומות עיקריות
 מפתח קוד שאנון-פאנו, ניהל את מיזם MAC
 
רוברט פאנו בשמו בלידה - רוברטו מריו פאנו (באנגלית: Robert Fano, שמו המלא באיטלקית: Roberto Maria Fano, ‏11 בנובמבר 1917 טורינו - 13 ביולי 2016 נייפלז, פלורידה) היה מהנדס ומדען מחשבים אמריקאי, יהודי יליד איטליה, אחד מחלוצי תורת האינפורמציה ושל מחשוב בשיתוף זמן.
פאנו היה מייסד ה-CSAIL - המעבדה למדעי מחשב ולבינה מלאכותית של המכון MIT בבוסטון.
יחד עם קלוד שאנון יצר את קוד שאנון-פאנו. הוא נבחר לאקדמיה הלאומית למדעים של ארצות הברית, במסגרת האקדמיה הלאומית להנדסה של ארצות הברית.
קורות חיים

רוברטו מריו פאנו נולד בשנת 1917 בטורינו, באיטליה, במשפחה יהודית הוא היה הבן השני של המתמטיקאי ג'ינו פאנו, פרופסור באוניברסיטה המקומית, ושל רוזה או רוזטה לבית קאסין. אחיו הבכור היה אוגו פאנו, לימים פיזיקאי בארצות הברית.
בן דודו היה הפיזיקאי והמתמטיקאי הישראלי-איטלקי יואל רקח.
פאנו גדל בטורינו. הוא למד בבית הספר להנדסה בטורינו עד לשנת 1939, כשסולק מהלימודים עקב היותו יהודי, בהתאם לחוקי הגזע שהנהיגה אז איטליה הפשיסטית. גם אביו פוטר מהקתדרה שלו באוניברסיטה וסולק מכל המוסדות האקדמיים. בנסיבות אלה היגרה המשפחה לשווייץ ב-1939. התגוררו בחדר מלון בלוזאן. כעבור מספר חדשים רוברט יחד עם אחיו אוגו, עזבו את אירופה דרך בורדו שבצרפת, לארצות הברית
שם הוא התקבל להמשך הלימודים ב MIT וסיים ב-1941 את התואר הראשון למדעים. בהמשך עבד במעבדת הקרינה של MIT.
אחרי מלחמת העולם השנייה סיים גם את התואר השני ואת הדוקטורט (ב-1947). על עבודת הדוקטור שלו, Theoretical Limitations on the Broadband Matching of Arbitrary Impedances, הודרך פאנו על ידי ארנסט גיימן. ב-1947 הצטרף לסגל ה-MIT ובשנים 1950–1953 ניהל את קבוצת שיטות המכ"ם במעבדת לינקולן. התמנה לפרופסור בקתדרה ע"ש פורד במפקולטה להנדסת חשמל ולמדעי מחשב ב- MIT.
ב-1954 התקבל כחבר ב-Institute of Electrical and Electronics Engineers כאות הוקרה על תרומותיו בתחום תורת האינפורמציה והפילטרים לתדר גלי מיקרו.
ב-1973 נבחר לאקדמיה הלאומית להנדסה וב-1978 באקדמיה הלאומית למדעים של ארצות הברית.
אחרי פרישתו לגמלאות היה לפרופסור אמריטוס.
פעילותו המדעית והאקדמית

החל משנת 1960 חקר פאנו את מערכות שיתוף הזמן בעבודה במחשב של משתמשים מרובים - "מחשוב מרובה משתמשים".
ב-1961 יחד עם פרננדו קורבטו, שהיה אז פרופסור אמריטוס להנדסת חשמל ומדעי מחשב, פיתח פאנו את CTSS - Compatible Time-Sharing System, אחת המערכות הראשונות לשיתוף זמן במחשב. הצלחת CTSS שכנעה את הנהלת MIT ליזום את פרויקט MAC שממנו צמחה בהמשך מעבדת CSAIL -מעבדה בין מחלקתית למדעי מחשב ובינה מלאכותית.
המערכות שפיתח איפשרו עבודה של משתמשים מרובים במחשב אחד, מה שסלל את הדרך להפצת המחשוב בחברה.
לעבודתו המוקדמת בתחום תורת האינפורמציה היו השלכות ישירות על טכנולוגיות חדשות. למשל, מחקריו יחד עם קלוד שאנון האיצו את פיתוחם של שיטות דחיסת נתונים כגון הקוד האפמן המשמות בטלוויזיה בהרדה גבוהה HDTV וברשתות המחשבים של ימינו.
פרט לתרומותיו לתורת האינפורמציה פרסם פאנו מאמרים וספרים על טכנולוגיית מיקרוגל (אנ'), על התורה האלקטרומגנטית, תורת הרשתות וספרי לימוד להנדסת חשמל.
היה פעיל גם מעבדה למדעי המחשב, במעבדת המחקר לאלקטרוניקה, במעבדה לקרינה MIT ובמעבדת לינקולן. הוא קבע את תוכנית הלימודים הרשמית הראשונה למדעי מחשב ב-MIT.
רוברט פאנו נמנה עם הראשונים שדגלו בגישה הזמינה למחשוב בקרב הציבור, בדומה למים ולחשמל. התעניין משנות ה-1960 בהשלכות האתיות של הטכנולוגיה וסוגיית בטיחות המידע.
רוברט פאנו נפטר בנייפלז, מחוז קולייר, פלורידה, בשנת 2016, בגיל 98.
חייו הפרטיים

פאנו היה נשוי לז'קלין מרמן לבית קרנדול (Jacqueline Mirman Crandall) ‏ (1998-1919), ילידת מולדן, מחוז מידלסקס במסצ'וסטס, ונפטרה לפניו מסרטן שחלות בגיל 78.
הוא השאיר שלוש בנות - פאולה ניסונגר, לינדה רייאן וקרול פאנו, וחמישה נכדים.
ספרים ופרסומים אחרים

1948 - עם ג'ורג' רייגן - ערך את הכרך 9 של Microwave Transmission Circuits, Radiation Laboratory Series
1960 - (עם לאן ג'ן צ'ו וריצ'רד ב. אדלר Lan Jen Chu and Richard B. Adler,
Electromagnetic Energy Transmission and Radiation
1960 - עם צ'ו ואדלר - Electromagnetic Fields, Energy, and Forces
1961 - Transmission of Information: A Statistical Theory of Communications
1964 - "The MAC System: A Progress Report BitSavers.Informatik.Uni-Stuttgart.de. MIT Project MAC.
פרסים ואותות הוקרה

1954 - חבר ב-IEEE
1958 - חבר באקדמיה האמריקאית לאמנויות ולמדעים.
1973 - נבחר כחבר באקדמיה הלאומית להנדסה
1976 - פרס קלוד שאנון על מחקרו בנוגע לתורת האינפורמציה
1978 - נבחר חבר באקדמיה הלאומית למדעים של ארצות הברית
מדליית החינוך של IEEE על פעילותו בתחום ההוראה
ראו גם

קוד שאנון-פאנו
הערות שוליים

1 2 3 4 5 6  A.Conner Simons, R.Gordon 2016
↑  באתר geni
| --- | --- |
בקרת זהויות :  NLI: 987007261054605171  ACM DL: 81100313954  dblp: 90/7419  GND: 1075030358  ISNI: 0000 0001 0869 6549  LCCN: n85804388  MGP: 64848  NKC: ctu2013773375  NTA: 071268278  SNAC: w6z62w5b  SUDOC: 079171672  VIAF: 10362970   WorldCat (עם VIAF): 10362970 
בניין MIT Stata Center ברחוב וסאר בקיימברידג' (מסצ'וסטס), שבו פועלות המחלקה למדעי מחשב והמעבדה למדעי מחשב ולבינה מלאכותית של MIT. מתכנן הבניין היה פרנק גרי
קוד שאנון-פאנו
חוות התנינים בחמת גדר

| --- | --- |

אליגטורים בבריכה הפתוחה בחווה
 סוג:  חוות תנינאים, פינת חי, גן חיות ומרכז שימור
 מיקום:  ישראל חמת גדר, ישראל
 תקופת הפעילות:  1981–הווה (כ־43 שנים)
 מספר מינים:  56
 מספר פרטים:  120
 תצוגות עיקריות:  תצוגות האליגטורים, כלובי התנינים, גאביאלים ופיתון מרושת
 קואורדינטות:  32°41′18″N 35°40′20″E﻿ / ﻿32.68825°N 35.672361111111°E﻿ / 32.68825; 35.672361111111
 אתר רשמי
  (למפת עמק בית שאן מוגדלת) חוות התנינים בחמת גדר(למפת עמק בית שאן רגילה) חוות התנינים בחמת גדר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חוות התנינים בחמת גדר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חוות התנינים בחמת גדר
 
אליגטור אמריקני בחווה
תניני יאור בכלובים בחווה
גאביאלים בחווה
אליגטורים בבריכה הגדולה
תניני יאור בכלובים בחווה
חוות התנינים בחמת גדר היא חוות תנינאים המשמשת גם כפינת חי, גן חיות, ומרכז שימור, הנמצאת בחמת גדר, ומאכלסת כ-120 תנינאים בגילאים שונים. החווה נחשבת כחוות התנינאים הגדולה ביותר במזרח התיכון.
היסטוריה

החווה הוקמה בשנת 1981, ובהתחלה, היו בה כ-120 אליגטורים אמריקנים שהובאו מפלורידה, ומאוחר יותר הובאו לחווה גם תניני יאור מאפריקה וקיימנים מאמריקה הדרומית. בשנת 1996 הובאו מהודו שני מינים נוספים: הגאביאל ותנין הים. בשנת 2007 אכלסה החווה כ-200 תנינאים בגילאים שונים.
בחוות התנינים התקיים בעבר מופע "קרב תנין באדם". בעקבות תביעה שהגישה עמותת "תנו לחיות לחיות" כנגד החברה המפעילה את אתר חמת גדר, פסק בית המשפט העליון בערעור כי המופע נוגד את הוראותיו של חוק צער בעלי חיים (הגנה על בעלי חיים), ומהווה התעללות אסורה לפי סעיף 2(א) לחוק, ולכן יש להפסיקו. פסק הדין, אותו כתב השופט מישאל חשין, הוא ההלכה המחייבת עד היום בכל הנוגע לפרשנות עבירת ההתעללות בבעלי חיים בדין הישראלי.
בעקבות משבר הקורונה בישראל בשנים 2020 ו-2021 הושבת האתר לתקופה ארוכה, ונכנס לבעיות כלכליות בעקבותן החליטו מנהלי האתר למכור חלק מחיות החווה ופינת החי, כולל חלק מהתנינים והאליגטורים, לגני חיות וחוות ייעודיות.
המתחמים ובעלי החיים > הבריכות הפתוחות

המתחם העיקרי מורכב ממספר בריכות מגודרות המופרדות ביניהם ומעליהן גשר צף, לבטחת המבקרים. בחלק מהבריכות חיים תנינים ממין אחד ובאחרות הם מעורבים. לצד בריכת האליגטורים ישנה עמדת טיפול בה מתקיים מופע האכלה. הבריכות והדשא מסביב מתאימים לתנאי מחייתם של התנינאים והם נעים בהן בחופשיות. בכמה בריכות ישנם תנינים צעירים המופרדים מהבוגרים, שעלולים לטרוף אותם.
כיום מאכלסת החווה כ-120 תנינים מהמינים: אליגטור אמריקני, תנין היאור וגאביאל הודי. בעבר היו גם תנין ים וקיימנים.
המתחמים ובעלי החיים > פינת החי

בפינת החי ישנם חיות אחרות שחלקם נועדו לליטוף כמו חיות מחמד. ביניהם:
המתחמים ובעלי החיים > פינת החי > יונקים

אוגר זהוב
אוגר סיבירי
אילנד מצוי
אייל נקוד
אייל אדום
ארנבון מצוי
בבון מצרים
בבון זית
דביבון רוחץ
חוטמן אדום
חמוס הבית
יעל נובי
נילגאי
סוריקטה
עז הבית
המתחמים ובעלי החיים > פינת החי > עופות

ארה כחולה-צהובה
ארה ירוקת כנף
ארה ארגמנית
אמו
אפרור אפריקני
יען מצוי
קקדו לבן
קקדו צהוב ציצית
תוכון מצוי
המתחמים ובעלי החיים > פינת החי > זוחלים

איגואנה ירוקה
אנקונדה צהובה
חומט כחול לשון
חרדון מזוקן
כרכן התירס
פיתון בורמזי
פיתון מלכותי
פיתון מרושת - שתי נקבות
צב דרבוני
רב חנק מצוי
המתחמים ובעלי החיים > פינת החי > פרוקי רגליים

טרנטולות
תיקן לוחש
ראו גם

חוות קרוקולוקו
חוות פצאל
הערות שוליים

↑  רע"א 1684/96 תנו לחיות לחיות נ' מפעלי נופש חמת גדר (22.6.1997)
↑  104.5FM, ‏רוצים לקנות תנין או נחש? הדרמה בחמת גדר נחשפת, באתר מעריב אונליין, 9 בדצמבר 2020.
| גני חיות ואתרים זואולוגיים בישראל  |
| --- | --- | --- |
| ארגון גני החיות הישראלי | הספארי ברמת גן • גן החיות התנ"כי • חי פארק • חי-כיף • גן החיות הלימודי חיפה • גן גורו |   |
| גני חיות נוספים | הגן הזואולוגי של אוניברסיטת תל אביב • גן החי בפתח תקווה • פארק החי • פארק ארץ הצבי |   |
| גנים קטנים | ג'ונגל כיף • הגן הבוטני-זואולוגי בנהריה • יער הקופים • מקלט הקופים הישראלי • פארק לכיש •  מרכז הזוחלים בקצרין • מרכז הזוחלים המדברי • פארק אוטופיה |   |
| חוות זואולוגיות | חוות התנינים בחמת גדר • חוות אל היען • חוות האלפקות • חוות האנטילופות בערבה • חוות קרוקולוקו • חוות בולוטין • חוות החרקים והפרפרים הישראלית |   |
| מרכזי צפרות | פארק הצפרות אילת • התחנה לחקר ציפורי ירושלים • המרכז הבינלאומי לחקר נדידת הציפורים בלטרון • פארק ראש ציפור • מרכז צפרות רמת הנגב • מרכז צפרות החולה • מקור החסידה • מרכז הצפרות וחקר הזנבנים בחצבה |   |
| אקווריומים בישראל | פארק המצפה התת-ימי באילת • אקווריום ישראל • ריף הדולפינים |   |
| החי-בר | חי-בר יטבתה • חי-בר כרמל |   |
| מקומות שנסגרו | גן החיות של תל אביב  • גני הטבע  • הדולפינריום בתל אביב • צפארי • קטיפארי • נגב Zoo • חי רמון • חוות פצאל |   |
| גני חיות חדשים | צפארי • מדבריום • גן החיות העירוני אשקלון |   |
יום הזיכרון הממלכתי ליצחק רבין

כיכר רבין למחרת הרצח
העצרת השנתית לציון רצח יצחק רבין, 2015
יום הזיכרון לרצח ראש הממשלה יצחק רבין הוא יום זיכרון לאומי, שנקבע על ידי הכנסת בחוק יום הזיכרון ליצחק רבין, התשנ"ז-1997. הוא חל בי"ב בחשוון, יום הירצחו של ראש ממשלת ישראל יצחק רבין לפי הלוח העברי. יום זה אינו חל בשבת, אך אם הוא חל ביום שישי, מועד יום הזיכרון מוקדם ליום חמישי (י"א בחשוון). יש המציינים את יום הירצחו של יצחק רבין לפי הלוח הלועזי, ב-4 בנובמבר.
קביעת יום הזיכרון

בעקבות רצח רבין לאחר עצרת השלום בכיכר מלכי ישראל, הועלתה דרישה ציבורית לציין את הירצחו באופן שנתי. חקיקת החוק התעכבה בצורה משמעותית בשל קשיים פוליטיים לגבי החוק הנוסף, העוסק בהנצחתו של רבין, חוק המרכז להנצחת זכרו של יצחק רבין, התשנ"ז-1997, ובמיוחד לגבי תקצובו של מרכז יצחק רבין, והושלמה רק לקראת יום השנה השני.יום הזיכרון מצוין בטקסים ממלכתיים, בהר הרצל שם הוא קבור בחלקת גדולי האומה, בכיכר רבין שבה נרצח וברחבי ישראל. דגלי המדינה מורדים לחצי התורן בכל המוסדות הממלכתיים. בחוק נקבע כי בבתי הספר יצוין יום הזיכרון בפעולות שבהן יועלו דמותו ופועלו של יצחק רבין ובפעולות שיוקדשו לחשיבות הדמוקרטיה בישראל ולסכנת האלימות לחברה ולמדינה.
מיד לאחר קביעת היום הציעו רבנים רפורמים בולטים לקיים מנהגי אבלות ויום צום ביום הזיכרון, קריאה שלא זכתה להיענות בקרב הציבור הרפורמי. מספר שנים לאחר מכן החלה קבוצת אזרחים קטנה לצום ביום רבין ולעודד אחרים לעשות כן. אולם גם קבוצה זו לא הצליחה להנחיל את היום כיום צום. יום הזיכרון מצוין בבתי המדרש הפלורליסטיים בערבי לימוד, בהם נלמדים המקורות היהודיים העוסקים בהתמודדות עם מצבים של מחלוקת וחוסר הסכמה, תוך שימת דגש על מקורות יהודיים המעודדים סובלנות דתית.
ביום זה נערכת אספה ישראלית בה מגיעים בני נוער מתנועות דרור-ישראל,
הנוער העובד והלומד, המחנות העולים, בני עקיבא, הצופים, השומר הצעיר, מכבי צעיר, הנוער הלאומי בית"ר, האיחוד החקלאי, מועצת תנועות הנוער, מרכז יצחק רבין ועוד למעגלי שיח בכיכר רבין על מנת לקרב בין חלקי החברה הישראלית.
בנוסף ליום זיכרון זה, עד לשנת 2019 נערכה מדי שנה עצרת הזיכרון המרכזית לרבין, שאינה ממלכתית, במוצאי שבת הקרובים לי"ב בחשוון, בכיכר רבין בתל אביב. בעצרת נאמו אנשי רוח ופוליטיקה, ומופיעים אמנים. ומאז העצרת לא מתקיימת בשל היענות נמוכה לתורמים לקיומה. ב-2023, לראשונה לא התקיימו טקסי הזיכרון הממלכתיים עקב טבח שבעה באוקטובר ופרוץ מלחמת חרבות ברזל, שלושה שבועות קודם לכן. וב-2024 הטקסים התקיימו באופן מצומצם לבקשת משפחת רבין.
הערות שוליים

↑   חוק יום הזיכרון ליצחק רבין, התשנ״ז–1997, ספר החוקים הפתוח, באתר ויקיטקסט
↑  צום ביום הזיכרון לרבין(הקישור אינו פעיל, 2.11.2019)
↑   רן שמעוני, מאות השתתפו באירוע לציון 26 שנים לרצח רבין; לראשונה לא מתקיימת עצרת, באתר הארץ, 4 בנובמבר 2021
↑  מיכל מרנץ, ‏האזכרה לרבין נערכה ללא נאומים, שר החינוך בעצרת נוער: "השיח האלים צריך לרדת מסדר היום", באתר דבר העובדים בארץ ישראל, 13 בנובמבר 2024
המחאות בהונג קונג (2019–2020)

| --- | --- |

מאות אלפי מפגינים צועדים במחאה ב-9 ביוני 2019
 תאריכי המאבק:  31 במרץ 2019 – סוף 2020
 מקום:  הונג קונג הונג קונג
 קואורדינטות:  22°17′00″N 114°10′00″E﻿ / ﻿22.283333333333°N 114.16666666667°E﻿ / 22.283333333333; 114.16666666667
 עילה:  הצעת החוק להסגרת מבוקשים לידי השלטון המרכזי בסין על ידי ממשלת הונג קונג
 מטרה:  ביטול הצעת החוק  מניעת הסגרה לשלטון המרכזי בסין  התפטרות ראש הרשות המבצעת קארי לאם
 שיטת המאבק:  מחאה, שביתה, מרי אזרחי, הפגנה
 
המחאות בהונג קונג החלו עם המחאה נגד חוק ההסגרה שהתקיימה בשנת 2019, שהיא סדרה של הפגנות מחאה בהונג קונג ובמקומות נוספים ברחבי העולם בדרישה לבטל את הצעת החוק להסגרת מבוקשים לידי השלטון המרכזי בבייג'ינג, סין. המפגינים מביעים חשש כי הצעת החוק תגרום להונג קונג, אשר הוא אזור מנהלי מיוחד בסין, להיות כפופה לחוק הסיני, וכי תושבי הונג קונג יהיו כפופים למערכת משפט אחרת.
בין ההפגנות הבולטות שהתקיימו, ניתן לציין את ההפגנה ב-9 ביוני שארגנה החזית האזרחית לזכויות אדם (CHRF), אשר להערכת המארגנים השתתפו בה 1.03 מיליון בני אדם, וזכתה לסיקור נרחב בתקשורת הבינלאומית.
בתחילה התעקשה ממשלת הונג קונג להעביר את הצעת החוק, וטענה כי היא מתקנת "פרצה" משפטית. עם זאת, תחת לחץ ההפגנות, נדחתה ההצבעה בקריאה שנייה שתוכננה במקור ל-12 ביוני, וכמוה גם ההצבעה ב-13 ביוני. ב-15 ביוני הודיעה ראש הרשות המבצעת של הונג קונג, קארי לאם, כי הצעת החוק מושעית ללא הגבלת זמן.
רקע

חוק ההסגרה הוצע על ידי ממשלת הונג קונג בפברואר 2019 אחרי רצח פון יו-וינג על ידי בן הזוג שלה בטאיוואן במהלך ביקור של השניים במדינה. כיוון שסין לא חתמה על הסכם הסגרה עם טאיוואן (ממשלת הרפובליקה העממית של סין לא מכירה בעצמאות האי) הציעה ממשלת הונג קונג תיקון לפקודת העבריינים הנמלטים ולפקודת העניינים הפליליים כדי לקבוע מנגנון להעברת פושעים נמלטים להונג קונג שלא חתומה על הסכם הסגרה.
התיקונים לפקודות אלו כללו גם את סין היבשתית, דבר שעורר חששות בקרב תושבים ואקדמאים בהונג קונג מפני פגיעה במדיניות מדינה אחת, שתי שיטות וכן בשל חוסר האמון במערכות אכיפת החוק של סין. המתנגדים דרשו מממשלת הונג קונג לבחון חלופות כמו הסכם הסגרה עם טאיוואן שיבוטל מיד לאחר העברת החשוד.
ההפגנה הראשונה: 31 במרץ 2019

המחאה הראשונה שאורגנה על ידי החזית האזרחית לזכויות אדם התקיימה ב-31 במרץ 2019. המפגינים קראו "עם ההסגרה ליבשת הונג קונג הופכת לכלא חשוך" ו"עצרו את החוק הרע". לם וינג-קי, הבעלים של חברת הספרים קאוזויי ביי, ואשר נעלם יחד עם עמיתים אחרים שלו ב-2015, הוביל את ההפגנה, יחד עם אחרים. מאז ההפגנה יצא לם מהונג קונג לטאיוואן מחשש לביטחונו האישי.
לפי מארגני ההפגנה, השתתפו בה 12 אלף איש, בעוד משטרת הונג קונג הודיעה כי בפועל השתתפו בה 5,200 מפגינים. המארגנים גם הודיעו כי זו לא תהיה ההפגנה האחרונה באם הממשלה תתעקש על העברת החוק.
ההפגנה השנייה: 28 באפריל 2019

ב-28 באפריל נערכה הפגנה נוספת, כשעל פי המארגנים 130 אלף איש צעדו, בעוד המשטרה העריכה כי בהפגנה השתתפו 22,800 בלבד. זו הייתה ההפגנה הגדולה ביותר מאז השתתפו 510 אלף במחאת 1 ביולי 2014.
יום לאחר ההפגנה, אמרה מנכ"לית הונג קונג כי היא עומדת על כך שהצעת החוק תתקבל ואמרה כי על חברי המועצה המחוקקת להעביר חוקי הסגרה נוספים עוד בטרם פגרת הקיץ.
צעדת עורכי הדין: 6 ביוני 2019

בהפגנה נדירה, למעלה מ-3,000 עורכי דין בהונג קונג, כרבע מעורכי הדין בעיר, צעדו במחאה נגד הצעת החוק. לבושים בשחור, צעדו עורכי הדין מבית המשפט לערעורים למשרדי הממשלה. הם עמדו לפני בניין הממשלה והביטו עליו במשך שלוש דקות בדממה. זו הייתה צעדת המחאה החמישית והגדולה ביותר של עורכי דין בהונג קונג מאז 1997.
שעה שעורכי הדין הביע הסתייגות מהפתיחות וההוגנות של מערכת המשפט הסינית, הגישה המוגבלת של עורך הדין בה, ושכיחות העינויים, אמר מזכיר הביטחון ג'ון לי כי המגזר המשפטי לא מבין את הצעת החוק. לעומתו, עורך דין בכיר התלונן כי חוסר היכולת או חוסר הרצון של הממשלה להקשיב "מקטב" לדבריו, וכי "זה כל כך טיפשי, כל כך יהיר".
ההפגנה השלישית: 9 ביוני 2019 > המחאה בהונג קונג > צעדת היום

בהמשך למחאה נגד הצעת החוק, ארגנה "החזית האזרחית לזכויות אדם" צעדה באורך שלושה קילומטרים שהתקיימה ב-9 ביוני 2019. מאות אלפי מפגינים הגיעו להפגין והיו לבושים בלבן כדי לסמל את "האור, הבהירות והצדק" בדרישה "לגנוז את החוק הרשע", "ההסגרה של סין" וקראו לקארי לאם להתפטר מתפקידה. זאת לצד הנפת דגלי טאיוואן. מנגד, למעלה מתריסר אניות שנשאו ססמאות בזכות הצעת החוק שטו בנמל ויקטוריה.
המפגינים גם ארגנו שביתה כללית בהונג קונג משעות אחר הצהריים המוקדמות ועד הלילה המאוחר. בשעות אלו הצליחה המשטרה למנוע מרכבות לעצור בקרבת ההפגנה, כדי להקשות על מפגינים נוספים להצטרף. בנוסף, היא דחקה במפגינים לצעוד מפארק ויקטוריה לפני השעה 15:00, במטרה להקל על הצפיפות. במהלך הצעדה היו כמה מקרים בהם התנועה נבלמה בשל נתיבים צרים, ובשל כך עלתה הדרישה מהמשטרה לחסום עוד כבישים לטובת המפגינים. המשטרה ניאותה לעשות כן רק לאחר שכמה מהמפגינים טיפסו מעל המחסומים וצעדו על הנתיבים השמורים לכלי רכב. לאחר מכן נחסמו כל הנתיבים.
ג'ימי שאם, מתאם החזית האזרחית אמר כי 1.03 מיליון בני אדם השתתפו בצעדה - המחאה הגדולה ביותר בהונג קונג מאז 1997 - שיעור מפגינים העולה על זה באירועי כיכר טיין-אן-מן ב-1989. המשטרה פרסמה הערכה שונה לפיה השתתפו בהפגנה 270 אלף איש.
ההפגנה השלישית: 9 ביוני 2019 > המחאה בהונג קונג > העימותים בשעות הלילה

במהלך הלילה, בחזית המטה של הממשלה חנו מאות מפגינים אליהם הצטרפו מפגינים נוספים שתומכים בעצמאות חבל הארץ. החזית האזרחית הודיעה רשמית על סיום הצעדה בשעה 22.00, אולם כמאה מפגינים נותרו בכיכר. קבוצות תומכות עצמאות, סטודנטים ואחרים קראו למפגינים להישאר גם ביום שאחרי הצעדה. חלק מהמפגינים קראו לאירועים נוספים כמפגן כוח נוסף, בעוד אחרים התעקשו על מחאה שקטה.
בסביבות חצות, ההתנגשות בין המפגינים למשטרה החמירה כשהממשלה הודיעה כי העברת הצעת חוק תימשך כמתוכנן, ללא שינוי. המפגינים החלו לזרוק בקבוקים וחפצי מתכת על המשטרה, שניסתה לרסס אותם בגז פלפל. קציני משטרה הגיעו למקום והתרו במפגינים כי הם "יפעילו כוח הולם". המחאה הסתיימה בשעה 03.00 לפנות בוקר, עם כמה פצועים משני הצדדים. כמו כן נעצרו 19 מפגינים; 358 מפגינים (80% בני פחות מ-25) נדרשו להתייצב בתחנת המשטרה עם תעודת הזהות שלהם.
ההפגנה השלישית: 9 ביוני 2019 > הפגנות סולידריות ברחבי העולם

לפחות 29 עצרות ב-12 מדינות התקיימו להבעת סולידריות עם המפגינים, כולל 4,000 מפגינים בלונדון, 3,000 בסידני ועצרות נוספות בניו יורק, סן פרנסיסקו, לוס אנג'לס, בוסטון, טורונטו, ונקובר, ברלין, פרנקפורט, טוקיו, קנברה, מלבורן וטאיפיי.
ההפגנה הרביעית: 12 ביוני 2019 > המחאה בהונג קונג

המחאה חודשה ב-12 ביוני בעקבות הודעת הממשלה כי העברת החוק תימשך. נטען כי המשטרה מנעה במתכוון ממפגינים נוספים להגיע לאתר המחאה המיועד. כאשר הקהל התאסף בצד השני של הגשר המוביל למטה הממשלה, החלו התנגשויות בין המשטרה למפגינים, שבסופו של דבר הצליחו לפרוץ לנתיב התנועה הראשי בהונג קונג.
אחר הצהריים החלו כוחות המשטרה להשתמש באמצעים לפיזור הפגנות מול המפגינים שהתאספו מחוץ למתחם המועצה המחוקקת. בעודם צועקים "לסגת!", לבשו המפגינים מסיכות פנים, משקפי מגן, מטריות ושריון גוף כדי להגן על עצמם.
השוטרים הואשמו במעשיהם במהלך ההפגנות. המחנה הפרו-דמוקרטי גינה את עוצמת הכוח שהשתמשו בו וציין כי הוא אינו מידתי, שכן המפגינים הם "צעירים נטולי נשק". איגוד העיתונאים של הונג קונג האשים את המשטרה כי היא "רמסה את הכתבים", והתעלמה מביטחונם. עוד טען האיגוד כי המשטרה הפריעה באופן בלתי סביר לעבודתם, ושכמה שוטרים השתמשו בלשון גסה, כינו אותם "זבל" וצעקו "לכתבים אין זכות מיוחדת".
במהלך הלילה, 2,000 מפגינים מקבוצות דתיות קיימו משמרות מחוץ למשרדי הממשלה עם מזמורי שירה ותפילה. גם האיגודים המקצועיים, בתי העסק ובתי הספר התחייבו למחות. איגוד המורים של הונג קונג קרא לשביתה במשך שבוע. לפחות 4,000 מורים נענו לקריאה.
מחאת האימהות: 14 ביוני 2019

ב-12 ביוני קיימה קארי לאם ריאיון ברשת TVB בו היא קוננה על כך שכאם היא לא הייתה סובלת את התנהגות ילדיה אם היו מתנהגים באלימות, כפי שעשו המפגינים הצעירים בהפגנה לטענתה. ב-14 ביוני, כ-6,000 איש (לדברי המארגנים), רובם אמהות, התאספו לבושים בשחור בגן צ'טר ודרשו מהמשטרה לבטל את הצעת החוק.